Wobrotnik
Wobrotnik je jedyn z dweju geografiskich šěrokostnikow, kotrajž so namakaj na 23°26'16" sewjerneje abo južneje šěriny a kotrajž staj hranicy za słónčnu čaru na zemi. Wobrotnikaj běžaj 2600 km sewjernje resp. južnje ekwatora. Mjezy wobrotnikomaj leža tropy, potajkim tute kónčiny zemje, kotrež buchu klimatisce wobwliwowane přez cenit słónca.
Přeco na dnju zawrota słónca (20./21. junija resp. 20./21. decembra) docpěje słónco na sewjernej resp. južnej połkuli při wobrotnikomaj cenit. Tuž steji słónco na najwyšim dypku a padorunje stejacy kij njeby ničo zaćěmnił. Zwonka tropow - na přikład w Europje - słónco ženje w ceniće njesteji.
Sewjerny wobrotnik rěka po codiakalnym znamju tež „wobrotnik raka“, južny wobrotnik wotpowědnje tomu „wobrotnik skalneho kozoła“.
Tropiske počasy - dešćowy a suchi čas - su wotwisny wot stejnišća słónca na njebju.
slv_Latn szl_Latn szl_Latn hrv_Latn bos_Latn